ສະຫະລັດສະໜັບສະໜຸນ ການຕັ້ງສານຢູ່ເລບານອນ
ທ່ານນາງ Clinton ສະໜັບສະໜຸນ ການຕັ້ງສານຢູ່ເລບານອນ ລະຫວ່າງການພົບປະກັບທ່ານ Hariri
ເຈົ້າໜ້າທີ່ສະຫະລັດ ກ່າວວ່າ ລັດຖະມົນຕີການຕ່າງປະເທດ ສະຫະລັດທ່ານນາງ Hillary Clinton ໄດ້ໃຫ້ຄວາມໝັ້ນໃຈ ອີກຄັ້ງນຶ່ງແກ່ນາຍົກລັດຖະມົນ ຕີເລບານອນ ທ່ານ Saad Hariri ວ່າສະຫະລັດໃຫ້ການ ສະໜັບສະໜຸນຕໍ່ການຕັ້ງສານ ທີ່ໄດ້ຮັບການໜຸນຫຼັງ ຈາກອົງ ການສະຫະປະຊາຊາດເພື່ອທຳ ການສືບສວນ ກ່ຽວກັບການເສຍຊີວິດຂອງບິດາທ່ານນັ້ນ ທ່ານນາງ Clinton ໄດ້ສະເໜີໃຫ້ການສະໜັບສະໜຸນຂອງທ່ານນາງ ໃນມື້ວັນສຸກວານນີ້ ໃນລະຫວ່າງການພົບປະກັບທ່ານ Hariri ທີ່ນະຄອນນິວຢອກ ທ່ານ Hariri ພວມປະເຊີນກັບການກົດດັນຢ່າງໜັກທາງດ້ານການເມືອງຢູ່ທີ່ປະເທດຂອງ ທ່ານ ກ່ຽວກັບການສືບສວນ ການຄາດຕະກຳບິດາຂອງທ່ານ ມື້ລາງນາຍົກລັດຖະມົນຕີ Rafiq Hariri ໃນປີ 2005 ນັ້ນ ກຸ່ມຫົວຮຸນແຮງຊີໄອທ໌ Hezbollah ໄດ້ຮຽກຮ້ອງໃຫ້ນາຍົກລັດຖະມົນຕີເລບານອນ ປະ ນາມການຕັ້ງສານດັ່ງກ່ວຊຶ່ງຄາດວ່າຈະຟ້ອງຮ້ອງສະມາຊິກຈຳນວນຂອງກຸ່ມ Hezbollah ໃນການຄາດຕະກຳດັ່ງກ່າວນີ້ ກ່ອນນັ້ນ ທ່ານນາງ Clinton ໄດ້ພົບປະກັບກະສັດ Abdullah ແຫ່ງຊາອຸດີອາຣາເບຍ ທີ່ໂຮງແຮມ ທີ່ຕັ້ງຢູ່ໃກ້ໆແຫ່ງນຶ່ງ ໃນນະຄອນນິວຢອກ ບ່ອນທີ່ກະສັດຊາອຸດີອາຣາເບຍ ຊົງພວມພັກຟື້ນຈາກການຜ່າຕັດ ເຈົ້າໜ້າທີ່ອະວຸໂສທ່ານນຶ່ງຂອງກະຊວງການຕ່າງປະເທດສະຫະລັດໄດ້ກ່າວເຖິງການພົບ ປະກັບກະສັດ Abdullah ໃນຄືນວັນສຸກວານນີ້ວ່າ ເປັນການໄປຢ້ຽມຢາມ ເພື່ອມາລະ ຍາດທໍ່ນັ້ນ